Kvankam mi eĉ multfoje vizitis Novkastelon, mankis al mi utila mensa mapo. Do, nia unua defio estis trovi la ĉi- fojan Esperantujon. Laŭ antikva esperanta kutimo, la elektita renkontejo estis Wetherspoons. Tiun semajnfinon, la loka futbalteamo ludis en sia propra urbo. Mi iomete timis, ke la centro de la urbo ne taŭgos por renkontiĝi kaj babili (aŭ eĉ por tramarŝi). Bonŝance, malgraŭ tio, ke ĉiuj alvenis je malsamaj horoj, ni povis invadi angulon de la elektita trinkejo, kiu havis por ni sufiĉan spacon.